nahid-hub/BLUGE-bengali-wikipedia-section-title-prediction huggingface dataset:
আইয়ুবীরা রাজা বল্ডউইনকে তার গাজা ভিত্তিক টেম্পলারদের নিয়ে আসকালনে প্রবেশ করতে দেয়। ক্রুসেডার বাহিনী শুধু ৩৭৫জন নাইট নিয়ে গঠিত হলেও সালাহউদ্দিন দক্ষ সেনাপতিদের উপস্থিতির জন্য আক্রমণ থেকে বিরত থাকেন। ২৫ নভেম্বর আইয়ুবী সেনাবাহিনীর বৃহৎ অংশ অনুপস্থিত থাকায় মন্টগিজার্ডের যুদ্ধে সালাহউদ্দিন ও তার সেনারা রামলার কাছে অতর্কিত আক্রমণের সম্মুখীন হন। সেনারা অবস্থান গঠনের আগে টেম্পলাররা আইয়ুবী সেনাদের উপর ঝাপিয়ে পড়ে। প্রাথমিকভাবে সালাহউদ্দিন তার সেনাদের সুসংগঠিত করতে সচেষ্ট হন। কিন্তু তার পরবর্তীকালে পরাজয় অনিবার্য হয়ে উঠায় তিনি সেনাদের নিয়ে মিশর ফিরে আসেন। 

যুদ্ধে পরাজয়ে দমে না গিয়ে সালাহউদ্দিন পুনরায় ক্রুসেডারদের সাথে লড়াইয়ের প্রস্তুতি নেন। ১১৭৮ সালের বসন্তে তিনি হোমসের দেয়ালের কাছে ঘাটি স্থাপন করেন এবং তার সেনাপতিদের সাথে ক্রুসেডার সেনাদের কিছু খন্ডযুদ্ধ সংঘটিত হয়। হামায় তার বাহিনী জয়লাভ করে এবং অনেক শত্রুসেনা বন্দী হয়। বিশৃংখলা সৃষ্টির দায়ে তাদের শিরোচ্ছেদের আদেশ দেয়া হয়। বছরের বাকি সময় তিনি সিরিয়ায় শত্রুদের সাথে লড়াই না করে অবস্থান করেন।

সালাহউদ্দিনের গোয়েন্দারা তাকে জানায় যে ক্রুসেডাররা সিরিয়া আক্রমণের পরিকল্পনা করছে। তিনি তার সেনাপতি ফররুখশাহকে তার এক হাজার সেনা নিয়ে দামেস্কের সীমানায় কোনো আক্রমণ হচ্ছে কিনা তা দেখার জন্য পাহারা দেয়ার নির্দেশ দেন এবং যুদ্ধ এড়িয়ে ফিরে আসতে বলেন। তাকে বলা হয় এরপর পাহাড়ের উপর মশাল জ্বালানোর জন্য যাতে সালাহউদ্দিন এরপর অগ্রসর হতে পারেন। ১১৭৯ সালের এপ্রিলে বল্ডউইনের নেতৃত্বাধীন ক্রুসেডাররা কোনো প্রতিরোধ হবে না ধরে রাখে এবং গোলান মালভূমির পূর্বে মুসলিম পশুপালকদের উপর আচমকা হামলা চালানোর অপেক্ষায় থাকে। ফররুখশাহর বাহিনীর উদ্দেশ্যে বল্ডউইন খুব দ্রুত যাত্রা করেন। তাদের মধ্যে সংঘটিত লড়াইয়ে আইয়ুবীরা জয়ী হয়। এ বিজয়ের পর সালাহউদ্দিন মিশর থেকে আরো সেনা আনার পরিকল্পনা করেন। তিনি আল আদিলকে ১৫০০ ঘোড়সওয়ার পাঠাতে বলেন।

১১৭৯ সালের গ্রীষ্মে রাজা বন্ডউইন দামেস্কের দিকের পথে একটি চৌকি স্থাপন করেন এবং জর্ডান নদীর দিকের পথ সুরক্ষিত করতে চান। সালাহউদ্দিন ১,০০,০০০ স্বর্ণমুদ্রার বিনিময়ে এই কাজ বন্ধের জন্য বল্ডউইনকে প্রস্তাব দেন। কিন্তু এতে সাড়া মেলেনি। এরপর তিনি টেম্পলারদের অবস্থান করা চেস্টেলেট নামক দুর্গ ধ্বংস করতে উদ্যত হন। ক্রুসেডাররা দ্রুত মুসলিমদের আক্রমণ করতে এগিয়ে আসলে বিশৃঙ্খল হয়ে পড়ে। তাদের পদাতিকরা পিছিয়ে পড়ে। তারা প্রাথমিক সাফল্য লাভ করলেও সালাহউদ্দিন পরে সফল হন এবং তার সেনারা ক্রুসেডারদের আক্রমণ করে। যুদ্ধে আইয়ুবীরা জয়ী হয়। অনেক উচ্চপদস্থ নাইট গ্রেপ্তার হয়। সালাহউদ্দিন এরপর দুর্গ দখলের জন্য যাত্রা করেন। ১১৭৯ সালের ৩০ এপ্রিল এটির পতন হয়।

১১৮০ সালের বসন্তে সালাহউদ্দিন সাফাদ অঞ্চলে অবস্থান করার সময় জেরুজালেমের ক্রুসেডার রাজ্যের বিরুদ্ধে একটি ব্যাপক আকারের অভিযান চালানোর ব্যাপারে চিন্তিত ছিলেন। বল্ডউইন তার কাছে শান্তিপ্রস্তাব পাঠান। খরা ও ফসল কম থাকায় সালাহউদ্দিন চুক্তিতে উপনীত হন। রেমন্ড অব ট্রিপলি এই চুক্তির বিরোধীতা করলেও পরে তার এলাকায় আইয়ুবী সেনাদের এক অভিযান ও টারটুস বন্দরে সালাহউদ্দিনের নৌবহর উপস্থিত হওয়ার পর তা মানতে রাজি হন।

সঠিক অনুচ্ছেদ শিরোনাম কোনটি?
titleA. বল্ডউইনের সাথে যুদ্ধ ও সন্ধি
titleB. মিশরের সুলতান
titleC. সাম্রাজ্য বিস্তার
titleD. পরবর্তী অভিযান
উত্তর: titleA
২০১৫ সালের হিসাব অনুযায়ী তাইপে মূল শহরের জনসংখ্যা ২,৭০৪,৮১০ জন এবং তাইপেই মহানগরী অঞ্চলের জনসংখ্যা ৭,০৪৭,৫৫৯ জন। সাম্প্রতিক বছরগুলিতে নগরীর জনসংখ্যা হ্রাস পাচ্ছে যখন পার্শ্ববর্তী নিউ তাইপে জনসংখ্যা বাড়ছে। প্রাথমিক বছগুলিতে যখন দ্রুত জনসংখ্যার হ্রাস পাচ্ছিল, তখন নতুন নিম্ন ঘনত্বের বিকাশ এবং নগরীতে জন্মের পরিমাণ বাড়ানোর লক্ষ্যে সচেতনতা বৃদ্ধির জন্য প্রচার চালানোর সিদ্ধান্ত নেয়। ২০১০ সাল থেকে আবারও জনসংখ্যা বৃদ্ধি পেতে শুরু করেছে।

তাইপেইয়ের ভূগোল ও তাইপেই অববাহিকার অবস্থানের কারণে এর অর্থনৈতিক বিকাশের পাশাপাশি তাইপেইয়ের জনসংখ্যা সমানভাবে বিন্যস্ত হয়নি।

সঠিক অনুচ্ছেদ শিরোনাম কোনটি?
titleA. প্রশাসন
titleB. জনসংখ্যা
titleC. প্রশাসনিক বিভাগ
titleD. ভূগোল
উত্তর: titleB
তিনি হত্যার উদ্দেশ্যে বাজার থেকে এক রুপি দিয়ে একটি ছুরি কেনেন। ছুরিটি প্যান্টের ভেতর নিয়ে তিনি রাজপালের দোকানের দিকে এগিয়ে যান। এসময় রাজপাল তার দোকানে ছিলেন না। এদিনটি ছিল ৬ই সেপ্টেম্বর ১৯২৯ সাল।

রাজপাল দোকানে এলে ইলমুদ্দিন তার উপর আক্রমণ করেন। পরে জনতা তাকে নীরস্ত করে। এরপর পুলিশ ইলমুদ্দিনকে প্রেপ্তার করে। অক্টোবরের ৪ তারিখ তাকে পাঞ্জাবের মিয়ানওয়ালি কারাগারে প্রেরণ করা হয়। পরবর্তীতে তাকে অপরাধী সাব্যস্ত করা হয় এবং ভারতীয় দন্ডবিধি অনুসারে মৃত্যুদন্ডে দন্ডিত করা হয়।

সঠিক অনুচ্ছেদ শিরোনাম কোনটি?
titleA. হত্যাকান্ড
titleB. দাফন
titleC. বাল্যজীবন
titleD. বিচার ও মৃত্যুদন্ড
উত্তর: titleA
ইন্টারনেট আগে সরকারি গবেষণাগার এবং অংশ গ্রহণকারী বিশ্ববিদ্যালয়ের নির্দিষ্ট ডিপার্টমেন্ট এর সাথে সংযোগ স্থাপনের জন্য একটি নেটওয়ার্ক হিসাবে ব্যবহার করা হতো। ১৯৮০ এর শেষের দিকে জনগনের সামনে একটি প্রক্রিয়া উপস্থাপন করা হয়, বাণিজ্যিক ভাবে ইন্টারনেটের ব্যবহার। বাকি যেসব বাধা বিপত্তি ছিল, সেসব ১৯৯৫ এর দিকে দূর করা হয়, ওয়ার্ল্ড ওয়াইড ওয়েব প্রবর্তনের ৪ বছর পর।

১৯৮৯ সালে অস্ট্রেলিয়া এবং মার্কিন যুক্তরাষ্ট্রে প্রথম আইএসপি প্রতিষ্ঠিত হয়। মার্কিন যুক্তরাষ্ট্রের ব্রোকলাইন এবং ম্যাসাচুসেটসে "দ্যা ওয়ার্ল্ড" প্রথম বাণিজ্যিক আইএসপি প্রতিষ্ঠান হিসাবে গড়ে ওঠে। তাদের প্রথম গ্রাহকে তারা সেবা প্রদান করে ১৯৮৯ এর নভেম্বর মাসে।

২০১৪ সালের ২৩শে এপ্রিল, মার্কিন যুক্তরাষ্ট্রের ফেডারেল কমিউনিকেশনস কমিশন (এফসিসি) একটি নতুন নিয়মকে অনুমতি দেয়ার কথা বলে প্রতিবেদন দিয়েছিল। সেই নিয়ম আইএসপি-দের কন্টেন্ট প্রদানকারীদের কন্টেন্ট প্রদান করার জন্য একটি দ্রুত ট্র্যাক প্রদানের অনুমতি প্রদান করে, এইভাবে তাদের আগের নেট নিরপেক্ষতা অবস্থান পরিবর্তন করতে হবে। হার্ভার্ড আইন স্কুলের আইন এবং প্রযুক্তি বিষয়ক বিশেষজ্ঞ প্রফেসর সুসান ক্রাওফোরডের মতামত অনুযায়ী, নেট নিরপেক্ষতার সম্ভাব্য সমাধান হতে পারে মিউনিচিপাল বা পৌর ব্রডব্যান্ড। ১৫ মে, ২০১৪ তে এফসিসি ইন্টারনেট সার্ভিস সংক্রান্ত দুইটি অপশন বিবেচনা করার সিদ্ধান্ত গ্রহণ করেঃ প্রথমত, ধীর এবং ধ্রুত গতির ব্রডব্যান্ডকে অনুমতি প্রদান, এতে করে নেট নিরেপেক্ষতার সাথে আপস করা হবে; এবং দ্বিতীয়ত, ব্রডব্যান্ডকে একটি টেলিযোগাযোগ সেবা হিসাবে পুনঃশ্রেণিভুক্ত করা, এতে করে নেট নিরেপেক্ষতা সংরক্ষন করা হবে। ১০ নভেম্বর ২০১৪ তে, প্রেসিডেন্ট ব্যারাক ওবামা নেট নিরেপেক্ষতা সংরক্ষন করার উদ্দেশ্যে ব্রডব্যান্ডকে একটি টেলিযোগাযোগ সেবা হিসাবে পুনঃশ্রেণিভুক্ত করার মতামতকে সুপারিশ করেন। ১৬ জানুয়ারি ২০১৫ তে, রিপাবলিকানেরা একটি আইন উপস্থাপিত করে, যাতে নেট নিরেপেক্ষতার জন্য কিছুটা ছাড় ছিল, কিন্তু এই আইন এফসিসিকে ইন্টারনেট সেবা প্রদানকারীদের উপর ফেলে এমন কোন সিদ্ধান্ত নিতে বাধা প্রদান করে। ৩১ জানুয়ারি ২০১৫, এপি নিউস প্রতিবেদন প্রকাশ করে যে, এফসিসি ২৬ ফেব্রুয়ারি ২০১৫ এ হতে যাওয়া একটি ভোটে যোগাযোগ আইন ১৯৩৪ এর টাইটেল দুই এর ধারনা উপস্থাপন করবে।. এই ধারনা গ্রহণ করার মাধ্যমে ইন্টারনেট সেবাকে টেলিযোগাযোগে পুনঃশ্রেণিভুক্ত করা যাবে এবং এফসিসি এর চেয়ারম্যান টম হুইলার এর মতে, এই ধারনা নেট নিরেপেক্ষতা নিশ্চিত করবে। নিউ ইয়র্ক টাইমস অনুযায়ী, এফসিসি তার ভোটে নেট নিরেপেক্ষতা প্রয়োগ করবে।

২৬ ফেব্রুয়ারি ২০১৫-এ, এফসিসি যোগাযোগ আইন ১৯৩৪ এর সেকশন ৭০৬ এর টাইটেল দুই এর ধারনা টেলিযোগাযোগ আইন ১৯৯৬ এর ইন্টারনেটে প্রয়োগ করার পক্ষে রায় প্রদান করে। এফসিসি এর চেয়ারম্যান টম হুইলার মন্তব্য করেন যে, "ইন্টারনেটকে নিয়ন্ত্রণ করার জন্য আর কোন পরিকল্পনা নেই, প্রথম সংশোধনী বক্তব্যের মুক্ত প্রকাশকে নিয়ন্ত্রণ করার উদ্দেশ্যে করা হয়েছে। তারা উভয়ই একই ধারনার।"

২০১৫ সালের ১২ই মার্চ, এফসিসি নেট নিরেপেক্ষতার সুনির্দিষ্ট বর্ণনা প্রকাশিত করে। এপ্রিল ১৩, ২০১৫ তে এফসিসি "নেট নিরেপেক্ষতা" আইনের সর্বশেষ নিয়ম প্রকাশ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ফ্রী আইএসপি
titleC. তারবিহীন আইএসপি
titleD. এক্সেস প্রদানকারী আইএসপি
উত্তর: titleA
জামালপুর সদর উপজেলা ১টি পৌরসভা ১২ টি ওয়ার্ড, ৭২ টি মহল্লা ও ১৫টি ইউনিয়ন নিয়ে গঠিত। এ উপজেলায় ২৫৩ টি মৌজা, ৩৬৫টি গ্রাম রয়েছে। ব্রক্ষপুত্র নদের তীরে ও জামালপুর-ময়মনসিংহ সড়কের পাশ্বে উপজেলা হেড়কোয়ার্টার অবস্থিত । 

পৌরসভা


ইউনিয়নগুলো হলো


ময়মনসিংহ জেলার অধীনে ১৮৩৪ সালে জামালপুর থানা গঠিত হয়। ১৮৪৫ সালে জামালপুরকে প্রশাসনিক মহকুমায় উন্নীত করা হয়। ১লা ফেব্রুয়ারি ১৮৬৯ সালে জামালপুর পৌরসভা প্রতিষ্ঠিত হয়। ২৬ শে ডিসেম্বর ১৯৭৮ সালে জামালপুর জেলা ঘোষিত হয়। ১লা ডিসেম্বর ১৯৮৩ সালে জামালপুর সদর উপজেলা প্রতিষ্ঠিত হয়।

এই জনপদের ভৌগোলিক গুরুত্ব ও অর্থনৈতিক বিবেচনায় ইংরেজরা ১৮৪৫ সালে জামালপুরকে প্রশাসনিক মহকুমায় উন্নীত করে। জামালপুর মহকুমায় উন্নীত হওয়ার ফলশ্রুতিতে ভূমির ব্যক্তি মালিকীকরণ ও গ্রামীণ জীবনাচারণের পাশাপাশি মানুষ দ্রুত নগরকেন্দ্রিক হয়ে উঠে। মহকুমা শহরে নাগরিক চাপ বৃদ্ধির ফলে সৃষ্ট নানাবিধ সমস্যাও দেখা দেয়। এ অবস্থায় শহরে নাগরিক জীবনযাত্রার মান উন্নয়ন এবং সুবিধা বৃদ্ধির লক্ষে ১৮৬৯ সালের ১লা এপ্রিল ৪৬.৬২ বর্গ কিঃমিঃ এলাকা নিয়ে ৪ টি ওয়ার্ড এর সমন্বয়ে “গ” শ্রেণীর জামালপুর পৌরসভা গঠিত হয়। ১০ ই এপ্রিল ১৯৯৩ তারিখে ৮৪ টি মহল্লা, ৪৭ টি মৌজা নিয়ে জামালপুর পৌরসভা “ক” শ্রেণীভুক্ত হয় এবং ৫৩.২৮ বর্গ কিঃমিঃ এলাকায় উন্নীত হয়। জনসংখ্যা বৃদ্ধির সাথে সাথে সেবার মান নিশ্চিত করতে ১৯শে মে ১৯৯৮ সালে ৪ টি ওয়ার্ডকে ১২ টি ওয়ার্ডে বিভক্ত করা হয় । বর্তমানে জামালপুর পৌরসভা বাংলাদেশের পুরাতন ও বৃহৎ পৌরসভা হিসেবে প্রথম সারিতে স্থান করে নিয়েছে। ১৯১৯ সাল পর্যন্ত মহকুমা প্রশাসকদের উপর পৌরসভা পরিচালনার দায়িত্ব অর্পিত ছিল। ১৯২০ সালে পৌরসভার প্রথম চেয়ারম্যান নির্বাচন হয়। দেড়শ বছরের পুরনো ঐতিহ্যবাহী এই পৌরসভার প্রথম চেয়ারম্যান হচ্ছেন বাবু অক্ষয় কুমার সেন।

বাংলাদেশ জাতীয় সংসদ নির্বাচনে জামালপুর সদর জামালপুর-৫ সংসদীয় আসনের অন্তর্ভুক্ত । এ আসনটি জাতীয় সংসদে ১৪২ নং আসন হিসেবে চিহ্নিত। প্রথম জাতীয় সংসদ নির্বাচনে বাংলাদেশ আওয়ামী লীগ এর মোহাম্মদ আব্দুল হাকিম, ১৯৭৯ সালে বাংলাদেশ জাতীয়তাবাদী দল এর খন্দকার আব্দুল হামিদ, ১৯৮৬ সালে বাংলাদেশ আওয়ামী লীগ এর এম খলিলুর রহমান, ১৯৮৮ সালে মোহাম্মদ রেজা খান, ১৯৯১ ওফেব্রুয়ারি ১৯৯৬ বাংলাদেশ জাতীয়তাবাদী দল এর সিরাজুল হক, জুন ১৯৯৬ তারিখে বাংলাদেশ আওয়ামী লীগ এর রেজাউল করিম হীরা,২০০১ সালে বাংলাদেশ আওয়ামী লীগ এর রেজাউল করিম হীরা, ২০০৮ সালে বাংলাদেশ আওয়ামী লীগ এর রেজাউল করিম হীরা, ২০১৪ সালে বাংলাদেশ আওয়ামী লীগ এর রেজাউল করিম হীরা ও ২০১৮ সালে বাংলাদেশ আওয়ামী লীগ এর মোঃ মোজাফফর হোসেন সংসদ সদস্য নির্বাচিত হন।

সঠিক অনুচ্ছেদ শিরোনাম কোনটি?
titleA. প্রশাসন
titleB. পটভূমি
titleC. উল্লেখযোগ্য স্থান
titleD. শিক্ষা
উত্তর: titleA
জোগান্ডু, ২০১১ সালে মাত্র ১২ বছর বয়সে জনপ্রিয় ফরাসী ক্লাব প্যারিস সেন্ট জার্মেই-এর সাথে চুক্তিবদ্ধ হওয়ার পূর্বে তার নিজ শহরের ক্লাব ইউএস স্রেটিল-এর হয়ে কিশোর পর্যায়ে খেলার মাধ্যমে তার খেলোয়াড়ী জীবন শুরু করেন। এর পরবর্তীতে তিনি ২০১৬ সালে ক্লাবটির সংরক্ষিত খেলোয়াড়দের দলে আরোপিত হবার আগ পযন্ত তিনি সেখানো যোগ দেবার পরের পাচঁ সিজন পিএসজির নিজেস্ব একাডেমীতে খেলোয়াড় উন্নয়ন প্রক্রিয়ার মধ্যে কাটান, যেখানে তিনি ২০১৬-১৭ এর সিএফএ-এর নয়টি ম্যাচে মাঠে নামেন।

সঠিক অনুচ্ছেদ শিরোনাম কোনটি?
titleA. আন্তর্জাতিক খেলোয়াড়ী জীবন
titleB. প্রাথমিক খেলোয়াড়ী জীবন
titleC. ক্লাব খেলোয়াড়ী জীবন
titleD. ব্যক্তিগত জীবন
উত্তর: titleB
ইরানের অভ্যন্তরীণ মালভূমিগুলি প্রায় সম্পূর্ণরূপে পর্বতবেষ্টিত। জগ্রোস পর্বতমালা প্রধান পর্বতমালা এবং এটি দেশটির ভেতরে দিয়ে উত্তর-পশ্চিম থেকে দক্ষিণ-পূর্বে ১,৬০০ কিলোমিটারেরও বেশি দৈর্ঘ্য জুড়ে বিস্তৃত। পারস্য উপসাগরের উত্তর উপকূলের খোঁজেস্তন ছাড়া পশ্চিম ইরানের প্রায় পুরোটাই জগ্রোস পর্বতমালায় গঠিত। পর্বতমালাটির মধ্য অংশ প্রস্থে প্রায় ৩৪০ কিমি চওড়া। এর অধিকাংশ চূড়া ৪,০০০ মিটারেরও অধিক উচ্চতাবিশিষ্ট। এদের মধ্যে ৪,৫৪৭ মিটার উঁচু জার্দ কুহ সর্বোচ্চ পর্বতশৃঙ্গ। ২,৩০০ মিটারের চেয়ে উঁচু শৃঙ্গগুলিতে অনেক পানি জমা হয় এবং এগুলি নিচের উপত্যকায় ভূ-গর্ভস্থ পানি আকারে নেমে আসে। এই উপত্যকাগুলি সমুদ্রতল থেকে ১২০০ থেকে ১৫০০ মিটার উচ্চতায় অবস্থিত হলেও যথেষ্ট উর্বর এবং এগুলিতে বিভিন্ন ধরনের শস্যের আবাদ করা হয়।

ইরানের উত্তর প্রান্তে একটি খাড়া, সরু পর্বতমালা কাস্পিয়ান সাগরের পুরো দক্ষিণ তীর জুড়ে অবস্থিত; এর নাম আলবোর্জ পর্বতমালা। এই পর্বতমালাটি প্রায় ৬০০ কিমি দীর্ঘ এবং এর গড় প্রস্থ প্রায় ১০০ কিমি। ইরানের সর্বোচ্চ পর্বতশৃঙ্গ দামভান্দ (৫,৬৭০ মি) এই পর্বতমালার মধ্যভাগে অবস্থিত। আলবোর্জের আরও অনেকগুলি চূড়া ৩,৬০০ মিটার ছাড়িয়ে গেছে। এই পর্বতমালার উত্তর ঢালের অরণ্যে সারা বছর ধরে ব্যাপক বৃষ্টিপাত হয়। এই পর্বতমালা ও কাস্পিয়ান সাগরের অন্তর্বর্তী স্থানে গড়ে ২৪ কিমি প্রস্থবিশিষ্ট একটি উর্বর সমভূমি আছে। আলবোর্জ পর্বতমালার পূর্বে সমান্তরাল কতগুলি পর্বতমালা রয়েছে, যেগুলি ২৪০০ থেকে ২৭০০ মিটার উচ্চতায় অবস্থিত। এই পর্বতমালাগুলির মাঝে অনেক সরু, আবাদী উপত্যকা আছে। ইরানের পূর্ব সীমান্ত ধরে অনেকগুলি অপেক্ষাকৃত নিম্ন উচ্চতার শৈলশিরা চলে গেছে; এদেরকে একত্রে পূর্বের উঁচু অঞ্চল নামে ডাকা হয়।

এই পর্বতমালার বেষ্টনীর মাঝের নিচু এলাকাকে একত্রে কেন্দ্রীয় মালভূমি নামে ডাকা হয়। এদের মধ্যে আছে মধ্য-উত্তর ইরানের দাশ্‌তে কাভির নামের একটি বিরাট লবণাক্ত মরুভূমি, দক্ষিণ-পূর্বের দাশ্‌তে লুত নামের নুড়ি ও বালির মরুভূমি এবং একাধিক উর্বর মরূদ্যান।

ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. সেনাবাহিনী
titleC. প্রাকৃতিক অঞ্চলসমূহ
titleD. ইতিহাস
উত্তর: titleC
তার সাহিত্যিক জীবনের শুরু হয় তার নিজ বাড়ি থেকেই। তার বাবা-মার অনুপ্রেরণা থেকে সাহিত্যের প্রতি অনুরাগী হন। নাসিরাবাদ বিদ্যালয়ের প্রধান পণ্ডিত বেদজ্ঞ উমেশচন্দ্র বিদ্যারত্নের কাছ থেকে শাস্ত্র ও পুরাণনুশীলনে আগ্রহী হন। ময়মনসিংহ জিলা বিদ্যালয়ের শিক্ষক শ্রীনাথ চন্দ্র তাকে সাহিত্যচর্চার ক্ষেত্রে সবচেয়ে বেশি উৎসাহ জাগান। তিনি ময়মনসিংহ জিলা বিদ্যালয়ে 'মনোরঞ্জিকা ক্লাব'-এ সাহিত্য চর্চা করতেন।

বিদ্যালয়ে পড়ার সময় তিনি তার প্রথম উপন্যাস 'স্রোতের ফুল' রচনা করেন।

চাকরি অবস্থায় নানা সমস্যায় জর্জরিত হয়েও তিনি সাহিত্যচর্চা করেন। এক সময় তিনি অসুস্থ হয়ে পড়েন এবং চিকিৎসার জন্য কলকাতা যান। সেখানেও তিনি সাহিত্য চর্চা করেন। সেখানে তিনি বিভিন্ন রকমের দুস্রাপ্য গ্রন্থ পাঠ সংগ্রহ করতেন ও হাতে লিখে নিতেন।

কেদার নাথ মজুমদার একাধিক পত্রিকা প্রকাশ ও সম্পাদনা করেন। সম্পাদকতার পাশাপাশি তিনি সাংবাদিকতার সাথে যুক্ত হয়েছিলেন।

১২৯৫ বঙ্গাব্দেের বৈশাখ মাসে সাতাশ বছর বয়সে তিনি কুমার নামে একটি পত্রিকা প্রকাশ করেন। যেটি ১২৯৫ বঙ্গাব্দের বৈশাখ সংখ্যা থেকে শ্রাবণ সংখ্যা পর্যন্ত প্রকাশ হয়। কুমার পত্রিকা বন্ধ হয়ে গেলে তিনি বাসনা নামে আরেকটি পত্রিকা চালু করেন। এরপর তিনি আরতি পত্রিকার সম্পাদকের দায়িত্ব গ্রহণ করেন। ১৩১৯ বঙ্গাব্দের কার্তিকে তিনি সৌরভ নামক একটি পত্রিকা প্রকাশ করেন। এর পূর্বে তিনি 'সম্মিলন' নামে একটি পত্রিকার পরিচালক নিযুক্ত হয়েছিলেন, যার জন্য তিনি ঢাকাতে কিছুদিন বসবাস করেন।

সৌরভ পত্রিকাটি প্রথমে পুস্তাকারে প্রকাশ হয়, পরবর্তীতে তিনি একে ম্যাগাজিন আকারে প্রকাশ করেন। এখানে ভাই গিরিশ চন্দ্র সেন, স্বভাব কবি গোবিন্দ দাস, চন্দ্রকুমার দে ও সৌরভ কুমার রায়সহ নামকরা কবি-সাহিত্যিকগণ লিখতেন। স্থানীয় কবি ও লেখকদের জন্য তিনি ‘সৌরভ সংঘ’ প্রতিষ্ঠা করেন। সৌরভ পত্রিকাটি ১৩০০ বঙ্গাব্দের পর বন্ধ হয়ে যায়। ঐতিহ্য ও পুরাকীর্তি নিয়ে গবেষণার জন্য তিনি ময়মনসিংহে নিজ বাড়িতে প্রতিষ্ঠা করেন গবেষণা ঘর এবং পত্রিকা প্রকাশের জন্য প্রতিষ্ঠা করেন সৌরভ প্রেস।

১৩১০ বঙ্গাব্দে তিনি ময়মনসিংহ সাহিত্য পরিষদ প্রতিষ্ঠা করেন। ১৩১৮ বঙ্গাব্দে তার উদ্যোগে ময়মনসিংহে অনুষ্ঠিত হয় বঙ্গীয় সাহিত্য সম্মেলন।

কেদারনাথ মায়ের স্মৃতি রক্ষার্থে ময়মনসিংহ শহরে ১৯১৭ সালে ‘জয়দুর্গা এম.ই স্কুল’ প্রতিষ্ঠা করেন যা পরবর্তী সময়ে হাইস্কুলে উন্নীত হয় এবং ‘জয়দুর্গা ইনস্টিটিউশন’ নামে পরিচিত হয়। এ ছাড়া তিনি মায়ের নামে নিজ গ্রামে একটি পাঠাগার প্রতিষ্ঠা করেন। তার উদ্যোগে ময়মনসিংহ শহরে ‘সাহিত্য সভা’ স্থাপিত হয়।

সঠিক অনুচ্ছেদ শিরোনাম কোনটি?
titleA. রামায়ণ নিয়ে গবেষণা
titleB. সাংবাদিক ও সাহিত্যিক জীবন
titleC. গ্রন্থ
titleD. চাকরী জীবন
উত্তর: titleB
১০৬৫ সালে ক্যাসেলের রাজা ফার্দিনান্দের (স্পেনের ষষ্ঠ ফার্দিনান্দ) দেহাবসান ঘটে। ফলে, রাজ্যটি সাঞ্চোর ক্যাসল, আলফন্সোর লিওন এবং গার্সিয়ার গ্যালিসিয়া - এ তিন অংশে বিভক্ত হয়ে যায়। এল সিদ আলফন্সোর আদর্শ বাহক হন। এছাড়াও, তার সেনাবাহিনীর জেনারেল মনোনীত হন।

কিন্তু রাজা সাঞ্চো তার লোকান্তরিত বাবার তিন অংশে বিভক্ত হয়ে যাওয়া অংশগুলোকে পুণরায় একত্রিত করে রাজত্বকে শক্তিশালী করতে চাচ্ছিলেন। ফলশ্রুতিতে ১০৬৮ সালে লান্তাদায় তিনি তার বড় ভাই আলফন্সো ও তার সেনাবাহিনীর উপর আক্রমণ করে পরাজিত করেন। ১০৭২ সালে গলপেজারায় এল সিডের সহায়তা নিয়ে সাঞ্চো পুণরায় আলফন্সোকে পরাজিত করেছিলেন। রাজা আলফন্সোকে তার ভাই নির্বাসন দণ্ড প্রদান করেন। অক্টোবরে সাঞ্চো জামোরা নাইট উপাধিপ্রাপ্ত হন।

ভাইয়ের মৃত্যুর পর আলফন্সো নির্বাসন থেকে ফিরে আসেন ও মৃত ভাইয়ের সিংহাসন দাবী করেন। এল সিদ আলফন্সোকে মুকুট পড়ান ও তাকে রাজা ঘোষণা করেন। তাস্বত্ত্বেও আলফন্সো ভীত ছিলেন। এল সিদের কাছ থেকে বিশ্বস্ততার কোন প্রমাণ পাননি।

সঠিক অনুচ্ছেদ শিরোনাম কোনটি?
titleA. নির্বাসন
titleB. ব্যক্তিগত জীবন
titleC. কর্মজীবন
titleD. দেহাবসান
উত্তর: titleC
বিভিন্ন দেশ বন্দর সেরি বেগাওয়ানে তাদের দূতাবাস, কমিশন ও কনস্যুলেট স্থাপন করেছে। এর মধ্যে উল্লেখযোগ্য হলো: অস্ট্রেলিয়া, বাংলাদেশ, বেলজিয়াম, বেনিন, বুরকিনা ফাসো, বার্মা, কম্বোডিয়া, কানাডা, চিলি, চীন, ফিনল্যান্ড, ফ্রান্স, জার্মানি, ভারত, ইন্দোনেশিয়া, জাপান, লাওস, মালয়েশিয়া, নেদারল্যান্ডস, নিউজিল্যান্ড, উত্তর কোরিয়া, ওমান, পাকিস্তান, ফিলিপাইন, পোল্যান্ড, রাশিয়া, সৌদি আরব, সিঙ্গাপুর, দক্ষিণ কোরিয়া, সুইডেন, সুইজারল্যান্ড, তাইওয়ান, থাইল্যান্ড, যুক্তরাজ্য, যুক্তরাষ্ট্র ও ভিয়েতনাম।

সঠিক অনুচ্ছেদ শিরোনাম কোনটি?
titleA. উচ্চতর
titleB. বৈদেশিক সম্পর্ক
titleC. বিপণিকেন্দ্র
titleD. কারিগরি
উত্তর: titleB
গ্নু প্রকল্পের প্রাতিষ্ঠানিক কার্নেল ছিলো গ্নু হার্ড মাইক্রোকার্নেল; তবে, ২০১২ মোতাবেক, লিনাক্স কার্নেল প্রাতিষ্ঠানিকভাবে লিনাক্স-লিব্রে হিশেবে গ্নু প্রকল্পের একটি অংশে পরিণত হয়।

ডেবিয়ান গ্নু/হার্ড ২০১৫ ডিস্ট্রোর এপ্রিল ৩০, ২০১৫ সালের মুক্তির সাথে গ্নু ওএস এখন থেকে কম্পিউটারে ইন্সটল ও ব্যবহারের জন্যে প্রয়োজনীয় সব উপাদান সরবরাহ করে। যার মধ্যে রয়েছে, গ্নু হার্ড কার্নেল, যেটি বর্তমানে প্রাক উৎপাদন পর্যায়ে রয়েছে।

হার্ড যেহেতু উৎপাদনে ব্যবহারে উপযোগী নয়, ব্যবহারিকভাবে এ অপারেটিং সিস্টেমগুলো লিনাক্স ডিস্ট্রিবিউশন। এগুলোতে লিনাক্স কার্নেল, গ্নু উপাদান এবং অন্য ফ্রি সফটওয়্যার প্রকল্পের সফটওয়্যার অন্তর্ভূক্ত রয়েছে। ২০১১ সালে উবুন্টু লিনাক্স ডিস্ট্রিবিউশনের সমস্ত প্রোগ্রাম কোড দেখে বুঝা যায়, এটি গনোমসহ ১৩% গ্নু বেষ্টিত, যেখানে লিনাক্স বেষ্টন করে আছে ৬%।

অন্যান্য কার্নেল, যেমন ফ্রিবিএসডি কার্নেলও গ্নু সফটওয়্যারের সাথে সংযুক্ত করে নতুন অপারেটিং সিস্টেম নির্মান করা যায়। এফএসএফের মতে, যেসব অপারেটিং সিস্টেম গ্নু উপাদান ও লিনাক্স কার্নেল ব্যাবহার করে, তাদেরকে গ্নু/লিনাক্স ডাকা উচিত। গ্নু প্রকল্প জিনিউসেন্স, ট্রিস্কল ও প্যারাবোলা গ্নু/লিনাক্স-লিব্রে পরিগ্রহণ করেছে। গ্নুয়ের অন্যান্য সংস্করণ যেগুলো হার্ড কার্নেল ব্যবহার করে না, তাদের মধ্যে রয়েছে, ডেবিয়ান গ্নু/কেফ্রিবিএসডি এবং ডেবিয়ান গ্নু/নেটবিএসডি।

সঠিক অনুচ্ছেদ শিরোনাম কোনটি?
titleA. গ্নুয়ের বিভিন্ন রূপ
titleB. উপাদান
titleC. লোগো
titleD. ইতিহাস
উত্তর: titleA
২০১১ সালের আদম শুমারির জন্য উধমপুর জেলার মোট জনসংখ্যার মধ্যে ১৯.৫০ শতাংশ জেলার নগর অঞ্চলে বাস করে। মোট ১,০৮,২০৮ জন শহরাঞ্চলে বাস করেন, যার মধ্যে পুরুষ ৬৩,৮১০ জন এবং ৪৪,৩৯৮ জন মহিলা। ২০১১ সালের আদমশুমারির তথ্য অনুসারে উধমপুর জেলার নগর অঞ্চলে লিঙ্গ অনুপাত ৬৯৬। একইভাবে ২০১১ সালের আদমশুমারিতে উধমপুর জেলায় শিশু লিঙ্গের অনুপাত ছিল ৮২৯। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ১১,০৩৯ জন, যার মধ্যে পুরুষ এবং মহিলা যথাক্রমে ১৬,০৩৭ এবং ৫,০০২ জন। উধমপুর জেলার এই শিশুসংখ্যার জনসংখ্যা মোট শহুরে জনসংখ্যার ৯.৪৬%। উধমপুর জেলায় গড় সাক্ষরতার হার ৮৭.৯৬% এবং পুরুষ ও মহিলাদের মধ্যে সাক্ষরতার হার যথাক্রমে ৯২.৫৬% এবং ৮১.২১%। প্রকৃত সংখ্যায় ৮৫,৪৭২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৫৩,৪৭৭ জন এবং ৩১,৯৯৫ জন।

২০১১ সালের আদম শুমারি অনুসারে উধমপুর জেলার ৮০.৫০% জনগোষ্ঠী গ্রামে বাস করে। উধমপুর জেলার গ্রামীণ অঞ্চলে মোট জনসংখ্যা ৪,৪৬,৭৭৭ জন, যার মধ্যে পুরুষ এবং মহিলার সংখ্যা যথাক্রমে ২,৩২,৯৭৪ এবং ২১৩,৮০৩ জন। উধমপুর জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯১৮ জন মহিলা। যদি উধমপুর জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৯৬ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৭৩,২৯৩ জন, যার মধ্যে ছেলে ৩৮,৬৬৬ জন এবং মেয়ে ৩৪,৬২৭ জন।

সঠিক অনুচ্ছেদ শিরোনাম কোনটি?
titleA. ধর্ম
titleB. গৃহহীন
titleC. নগর/গ্রামীণ জনসংখ্যা
titleD. জনসংখ্যার উপাত্ত
উত্তর: titleC
২০১২ সালে কার্টুন নেটওয়ার্কে "ডিসি নেশন" প্রোগ্রামিং ব্লকের কয়েকটি স্বল্পদৈর্ঘ্য কার্টুন ছবির মধ্য দিয়ে শোটির একটি পরিবর্তিত নতুন রূপের প্রচার শুরু হয়। "নিউ টিন টাইটান্স" নামে কার্টুনগুলোর প্রচার শুরু হয় ২০১২ সালের ১১ সেপ্টেম্বর। এ কার্টুনগুলোতে টাইটানদের "চিবি" রূপ উপস্থাপন করা হয়, এবং মূল শো-এর প্রধান কণ্ঠাভিনেতারা এখানে পুনরায় তাঁদের চরিত্রসমূহের কণ্ঠ প্রদান করেন।

মূল সিরিজটির একটি স্পিন-অফ হিসেবে "টিন টাইটান্স গো!"-এর নাম ঘোষণা করা হয়, যার সাথে "টিন টাইটান্স" সিরিজ এবং "নিউ টিন টাইটান্স" শর্টগুলোর কাহিনীর দিক থেকে উল্লেখযোগ্য সম্পর্ক নেই। নতুন সিরিজের প্রচার শুরু হয় ২০১৩ সালের ২৩ এপ্রিল।


সঠিক অনুচ্ছেদ শিরোনাম কোনটি?
titleA. কমিকস
titleB. খেলনা
titleC. ডিসি নেশন শর্ট এবং রিবুট
titleD. মূল ধারণা
উত্তর: titleC
একাদশ পরিচ্ছেদের একটি অংশ মূল বই থেকে বাদ দেওয়া হয়েছিল, যা "নিউ রিভিউ"য়ে (মে ১৮৯৫) প্রকাশিত হয়েছিল। এই অংশটুকু মূলত ওয়েল্‌স তার সম্পাদক উইলিয়াম আর্নেস্ট হেনলির পরামর্শে লিখেছিলেন। হেনলি চেয়েছিলেন লেখক তার সম্পাদককে মান্য করে একটি পরিচ্ছদ বর্ধিত করুক যেখানে মনুষ্যতের চরম অবনতি চিত্রিত হবে। এই অংশটুকু আরেকটি বই "দ্য গ্রে ম্যান"-এ প্রকাশিত হয়েছিল। বাদ দেওয়া অংশটুকু ফরেস্ট জে অ্যাকারম্যান সম্পাদিত পেরি রোডানের মার্কিন সম্পাদনায় প্রকাশিত হয়েছিল।

বাদ দেওয়া অংশে বর্ণিত আছে ট্রাভেলার মর্লকদের থেকে পালিয়ে আসার পর ক্যাঙ্গারুসদৃশ ফুরি বসতি পুর্ণ অনাবিষ্কৃত স্থানে পৌঁছান। তিনি ভয় দেখান এবং একটিকে পাথরের আঘাতে হত্যা করেন এবং কাছ থেকে পর্যবেক্ষণ করে দেখেন তা মানুষ/এলয়/মর্লকদের পূর্বপুরুষ হতে পারে। একটি বিশাল সরীসৃপসদৃশ আর্থ্রোপড তার দিকে ধেয়ে আসলে ট্রাভেলার সেখান থেকে পালিয়ে যান এবং পরের দিন আবিস্কার করেন সরীসৃপটি মনুষ্যসদৃশ ফুরিটিকে খেয়ে ফেলেছে। বাদ দেওয়া অংশটুকু সংগ্রহ করে রেখেছে ডোভার প্রেস ও ইস্টন প্রেস।

সঠিক অনুচ্ছেদ শিরোনাম কোনটি?
titleA. বাতিলকৃত অংশ
titleB. প্রতীক
titleC. সময় ভ্রমণকারী
titleD. বেতার ও অডিও
উত্তর: titleA
১৫২৪ সালে, ফরাসি মুকুট পরিবেশনায় একজন ইতালীয় অন্বেষক জিওভানি ডি ভেরাজাজনো উত্তর আমেরিকার আটলান্টিক উপকূলে নিউইয়র্ক হারবার এবং নারাগানসেট উপসাগর সহ ক্যারোলিনাস এবং নিউফাউন্ডল্যান্ডের মধ্যে অনুসন্ধান করেন। ১৭ এপ্রিল, ১৫২৪ সালে, ভেরাজাজনো নিউ ইয়র্ক উপসাগরে প্রবেশ করেন। তিনি যে প্রণালী দিয়ে প্রবেশ করেন সেটি বর্তমানে উত্তর উপসাগরে ন্যারোস নামে পরিচিত। ফ্রান্সের রাজার বোনের সম্মানের জন্য তিনি এটির নামকরণ করেন "সান্তা মার্গারিটা"। ভেরাজাজনো এটিকে "একটি গভীর ব-দ্বীপের একটি বিস্তৃত উপকূলরেখা যেখানে প্রতিটি ধরণের জাহাজ যেতে পারে" হিসাবে বর্ণনা করেন এবং তিনি যোগ করেছেন: "এটি একটি লীগের জন্য অভ্যন্তরীণ প্রসারিত এবং একটি সুন্দর হ্রদ গঠনের জন্য খোলা। এই বিশাল জলের চাদর দেশীয় নৌকাগুলিতে সজ্জিত।" তিনি ম্যানহাটনের প্রান্ত এবং সম্ভবত লং আইল্যান্ডের সবচেয়ে দূরের বিন্দুতে অবতরণ করেন। ভেরাজাজনোর অবস্থান ঝড়ের কারণে বাধাগ্রস্ত হয়, যা তাকে মার্থারের ভিনেয়ার্ড'র দিকে উত্তরে অগ্রসর হতে বাধ্য করে। [৫১]

সঠিক অনুচ্ছেদ শিরোনাম কোনটি?
titleA. ১৬তম শতক
titleB. প্রাণিকুল
titleC. অঞ্চল
titleD. ভাষাসমূহ
উত্তর: titleA
অনেক ধর্মে পবিত্রতাকে আবশ্যক বা উৎসাহিত করা হয়েছে।

ইসলাম ধর্মে নামায আদায়, পবিত্র কোরআন স্পর্শ করা ইত্যাদির জন্য ওযু বা গোসল করা আবশ্যক। নামাযের জন্য শুধু শারীরিক পবিত্রতাই নয় বরং কাপড় পবিত্র রাখতে হয়, নামাযের স্থান পবিত্র রাখতে হয়। এছাড়া ইসলামী শিষ্টাচারের মধ্যে মল-মূত্র ত্যাগের পরে পরিষ্কার-পরিচ্ছন্নতার ব্যাপারে অত্যন্ত গুরুত্বারোপ করা হয়েছে। এজন্য স্বয়ং পবিত্র কোরআনে টিস্যু ব্যবহার করার পরে পানি ব্যবহার করাকে উৎসাহিত করা হয়েছে। এছাড়াও ইসলাম ধর্ম হাত পরিষ্কার করা (খাওয়ার আগে বা পরে, ঘুম থেকে জাগ্রত হবার পরে), দাঁত মাজা (প্রতিবার ওযুর সময় মেসওয়াক করা), গোসল করা (অন্তত সপ্তাহে একবার জুমআর দিনে উত্তম আর স্বপ্নদোষ, শুক্রস্খলন, সহবাস, নারীদের রজশ্রাব, সন্তান প্রসব প্রভৃতির মাধ্যমে গোসল ফরজ হলে সেই সময় আবশ্যক), দৈনিক পাঁচবার হাত-মুখ-পা ধোওয়া (পাঁচবার নামাযের আগে) ইত্যাদি নিয়ম-কানুনকে আত্মশুদ্ধির অন্তর্ভুক্ত করেছে। এছাড়াও বলে একটি স্বতন্ত্র শাখাই আছে যেখানে শরীরতত্ত্ব, নিউরোলজি, মনোবিজ্ঞান ইত্যাদি গূঢ় বিষয়ে ইবনে সিনা, ইবনে সিরিন, আল কিনদি প্রমুখ বিশেষজ্ঞ এর ব্যাপক অবদানের কাছে স্বাস্থ্যবিদ্যা ও চিকিৎসাশাস্ত্র আজও ঋণী হয়ে আছে।

বাহায়ী ধর্মে প্রার্থনার পূর্বে হাত-মুখ ধোওয়া আবশ্যক। তাছাড়া ইহুদীধর্মের মৌলবাদে নারীদের রজশ্রাব বন্ধ হবার পরে, সহবাসের পরে এবং শিশু জন্মদানের পরে মিকভেহ গোসল করা আবশ্যক। প্রার্থনার আগে হাত ধোওয়া আবশ্যক।

সঠিক অনুচ্ছেদ শিরোনাম কোনটি?
titleA. ঘুমের স্বাস্থ্যবিধি
titleB. ইতিহাস
titleC. চিকিৎসাবিষয়ক স্বাস্থ্যবিধি
titleD. ধর্মীয় স্বাস্থ্যনীতি
উত্তর: titleD